కవితా పౌడ్వాల్

కవితా పౌడ్వాల్ తుల్పులే (జననం 1974) ఒక భారతీయ గాయని. ఆమె అనురాధ పౌడ్వాల్, అరుణ్ పౌడ్వాల్ దంపతుల కుమార్తె. ఆమె భక్తి పాటలు, భజనలు పాడటానికి ప్రసిద్ధి చెందింది. ఆమె గాయత్రి మంత్రం, శ్రీకృష్ణ, శ్రీలక్ష్మి, అమృతవాణి సహా సుమారు 40 సంగీత ఆల్బమ్ లను విడుదల చేసింది. ఆమె 1995 నుండి భక్తి పాటలు పాడుతోంది. హైయా (1995), మిర్చ్ మసాలా (1996), జూలీ ఐ లవ్ యు వంటి హిట్ పాటలకు ఆమె గాత్రదానం చేసింది. ఆమె అనేక బాలీవుడ్ చిత్రాలకు నేపథ్య గానం చేసింది, వాటిలో కొన్ని తోఫా (1984), జునూన్ (1992), ఫూల్ బనే పత్తర్ (1998), భావనా (1984), అంగారే (1998).

ఆమె ప్రధానంగా హిందీ భాషలో పాటలు, సంగీత ఆల్బమ్ లలో పాడుతుంది. అయితే, కొన్ని తమిళం, తెలుగు, బెంగాలీ, కన్నడ, మరాఠీ, గుజరాతీ, నేపాలీ, మలయాళం, ఒరియా, భోజ్‌పురి  వంటి ఇతర భారతీయ భాషలలో కూడా పాడుతుంది.

 ప్రారంభ జీవితం 
కవితా పౌడ్వాల్ ముంబైలోని నర్సీ మోంజీ కాలేజ్ ఆఫ్ కామర్స్ అండ్ ఎకనామిక్స్ నుండి వాణిజ్యశాస్త్రంలో డిగ్రీ పట్టభద్రురాలయింది. ఆమె న్యూయార్క్ విశ్వవిద్యాలయం టిష్ స్కూల్ ఆఫ్ ఆర్ట్స్ నుండి ఇంటరాక్టివ్ మీడియా మాస్టర్స్ డిగ్రీని పూర్తి చేసింది. ఈమెకు ఆదిత్య పౌడ్వాల్ అనే సోదరుడు ఉన్నాడు.

ఆమె పండిట్ జియాలాల్ వసంత్, సురేష్ వాడ్కర్, అలాగే తల్లిదండ్రులు అరుణ్ పౌడ్వాల్, అనురాధ పౌడ్వాల్ ల వద్ద హిందుస్తానీ శాస్త్రీయ సంగీతంలో శిక్షణ పొందింది.

 కెరీర్ 
13 సంవత్సరాల వయస్సులో, ఆమె మహేష్ భట్ జునూన్ చిత్రంతో  నేపథ్య గాయనిగా అరంగేట్రం చేసింది. కవితకు 16 సంవత్సరాల వయస్సు వచ్చేసరికి, ఆమె రెండు చిత్రాలకు సంగీతం అందించింది. ఎ. ఆర్. రెహమాన్, లక్ష్మీకాంత్-ప్యారేలాల్, అను మాలిక్, బప్పీ లాహిరి వంటి వివిధ చిత్ర స్వరకర్తలకు ఆమె తన గాత్రాన్ని అందించింది. కాజోల్, ఐశ్వర్య రాయ్ బచ్చన్, సోనాలి బింద్రే, పూజా భట్ వంటి నటీమణులకు ఆమె నేపథ్య గాయనిగా పనిచేసింది. ఆమె టి-సిరీస్ తో కలిసి 40 భక్తి సంగీత సిడిలను విడుదలచేసింది. ఆమె హరిహరన్, సోను నిగమ్, జావేద్ అలీ, షాన్ వంటి సహ గాయకులతో కలిసి పాడింది.

తోహ్ఫా (1984), భావ్నా (1984), అమ్చ్యసర్ఖే ఆమిచ్ (1990), జమ్లా హో జామ్లా (1995), ఫూల్ బనే పత్థర్ (1998), రత్చగన్ (1997), మిన్సారా కనవు (1997), క్రాంతికారి (1997), అంగారే (1998), లవ్ యు హమేషా (2001), హీరోయిన్ నంబర్ 1 (2001) వంటి విజయవంతమైన చిత్రాలకు ఆమె నేపథ్య పాటలు అందించింది.

నవంబరు 2019లో, ఆమె పంకజ్ ఉధాస్ తో కలిసి 'రంగా ధనుచా జులా' అనే మరాఠీ భావగీత్ సింగిల్ కోసం పనిచేసింది.
 డిస్కోగ్రఫీ 

 నేపథ్య గాయనిగా 

సంవత్సరంసినిమాక్రెడిట్గమనిక2010తు హమార్ సాథీ రేగాయని2001హీరోయిన్ నెం. 1గాయని2001లవ్ యు హమేషాగాయని2001జిందగిగాయని1998అంగారేగాయని1997క్రాంతిచారిగాయని1997మిన్సారా కనవుగాయనితెలుగులో మెరుపు కలలుగా విడుదలైంది1997రత్చగన్గాయనితెలుగులో రక్షకుడుగా విడుదలైంది1996జై దక్షిణేశ్వర్ కాళి మాగాయని1998ఫూల్ బనే పత్థర్గాయని1995జమలా హో జమలాగాయని1993కుంకూసంగీత దర్శకురాలు1992జునూన్గాయని1990అమచ్యాసర్ఖే అమిచ్గాయని1984భవనాగాయని1984తోఫాగాయని

 మూలాలు 

వర్గం:భారతీయ మహిళా గాయకులు
వర్గం:కన్నడ సినిమా నేపథ్యగాయకులు
వర్గం:జీవిస్తున్న ప్రజలు
వర్గం:1974 జననాలు